I 1906 begynte hun å utgi et nytt tidsskrift, (norsk: ), som offisielt organ for en avholdsforening hun hadde startet i Guthrie, der hun bodde fra 1905. Tidsskriftet inneholdt hennes egne tekster, nyheter om bar-aksjoner og brev fra tilhengere. Hun skrev ikke bare om alkoholens farer, men agiterte for kvinners stemmerett og ga råd om barneoppdragelse. I juli-utgaven i 1906 hadde hun skrevet et åpent brev til små gutter, der hun advarte mot onani og fortalte dem om konsekvensene av det hun mente var en farlig praksis. Noen av hennes motstandere klaget til postkontoret i Washington. Bladet ble stanset og en arrestordre ble utstedt. Hun ble ikke fengslet, men måtte betale advokathonorar.